Document ID: /roh_data/filtered/fineweb-2-filterrobots_roh.jsonl.gz/55056

Tar l’attatga dal venderdi a Würzburg èn trais dunnas vegnidas mazzadas. Quai ha confermà il president da la polizia dad Unterfranken. Il venderdi suentermezdi aveva in um da 24 onns attatgà pliras persunas cun in cuntè. La polizia ha anc il medem di pudì arrestar l'attatgader.
La polizia n'haja fin uss nagins indizis per ulteriurs delinquents. Davart ils motivs per l'attatga na datti fin uss naginas indicaziuns. L'um era en tractament psichiatric.
Attatga a Würzburg avant tschintg onns
Avant tschintg onns, ils 18 da zercladur 2016, eran quatter persunas vegnidas blessadas tar in'attatga. In giuven da 17 onns aveva attatga en in tren pliras persunas en in tren regiunal. Silsuenter è il giuven fugì, ha attatgà ina viandanta ed è vegnì sajettà giu da la polizia.